At the Drive-In
At the Drive-In – amerikiečių post-hardcore grupė iš El Paso, susikūrusi 1994 m. Paskutinė grupės sudėtis buvo Cedric Bixler-Zavala (vokalas), Omar Rodríguez-López (gitara, vokalas), Paul Hinojos (bosinė gitara), Tony Hajjar (būgnai) ir Keeley Davis (gitara, vokalas). Grupė išleido tris studijinius albumus bei penkis EP, kol, galiausiai, 2001 m. išsiskyrė. Paskutinis jų albumas prieš išsiskyrimą, 2000 m. išleistas „Relationship of Command“, susilaukė didelių kritikų įvertinimų ir yra laikomas vienu svarbiausių post-hardcore žanro albumų. Po išsiskyrimo Bixler-Zavala ir Rodríguez-López sukūrė grupę „The Mars Volta“, prie kurios vienu metu buvo prisijungę ir Hinojos. 2012 m. sausį „At the Drive-In“ atsikūrė ir sugrojo keletą koncertų. Antrasis grupės atsikūrimas įvyko 2016 m., o 2017 m. grupė išleido ketvirtąjį albumą „in•ter a•li•a“. 2018 m. lapkritį grupė paskelbė išsiskirstanti neribotam laikui.